b"\n_START_ARTICLE_\nHors cat\xc3\xa9gorie\n_START_PARAGRAPH_\nHors cat\xc3\xa9gorie, vanligvis omtalt med kortformen HC, er en betegnelse som brukes for \xc3\xa5 klassifisere de hardeste stigningene i franske sykkelritt, som for eksempel Tour de France. Direkte oversatt betyr hors cat\xc3\xa9gorie noe slik som \xc2\xabutenfor kategori\xc2\xbb eller \xc2\xabuklassifisert\xc2\xbb, alts\xc3\xa5 en stigning som er s\xc3\xa5 hard at den sprenger kategoriseringsskalaen. For \xc3\xa5 bli klassifisert som HC m\xc3\xa5 en bakke enten stige mer enn 1\xc2\xa0500\xc2\xa0h\xc3\xb8ydemeter eller 1\xc2\xa0000\xc2\xa0h\xc3\xb8ydemeter med en gjennomsnittsstigning p\xc3\xa5 mer enn 6,5\xc2\xa0% ._NEWLINE_Det finnes unntak, for eksempel er stigningen opp til Luz Ardiden bare 870\xc2\xa0h\xc3\xb8ydemeter, og opp til Port de Bal\xc3\xa8s er gjennomsnittet p\xc3\xa5 stigningen \xc2\xabbare\xc2\xbb 6,3\xc2\xa0%. Likevel blir begge klassifisert som HC. Det motsatte gjelder for Port d'Envalira, som trass sine 1685\xc2\xa0h\xc3\xb8ydemetre, er klassifisert som en 1.\xc2\xa0kategori. Grunnen er en relativt lav gjennomsnittsstigning. I tillegg er det av betydning n\xc3\xa5r p\xc3\xa5 etappen stigningen kommer, hvor harde bakkene f\xc3\xb8r p\xc3\xa5 etappen har v\xc3\xa6rt, og hvor tett avstanden er mellom de kategoriserte fjellene."